stanford-oval/wikipedia huggingface dataset:
Dhikr

Suufilainen rukousnauha eli subha tai tasbih sisältää usein 99 helmeä, yhtä monta kuin Jumalalla nimiä.
Dhikr (arab. ذِكْر‎) on islamissa rituaalinen rukous, jota suufit toistavat tarkoituksella ylistää Jumalaa ja saavuttaa hengellinen täydellisyys. Koraani sanoo: Te, jotka uskotte, muistakaa Jumalaa, muistelkaa Häntä alinomaa (33:41).  Sen mukaisesti dhikr on Jumalan palauttamista mieleen toistamalla hänen nimiään. Dhikr kehittyi Koraanin resitaatiosta lyhyiksi toistettaviksi formuloiksi, kuten , lā ilāha illa ʾllāh (ei ole muuta Jumalaa kuin Jumala), Allahu akbar (Jumala on suurin) tai al-ḥamdu līʾllāh (ylistys Jumalalle).
Jotkut dhikr -lauseista ovat peräisin juutalais-kristillisestä perinteestä, kuten al-ḥamdu līʾllāh, joka on käännös heprean sanasta halleluja. Islamilaiseen uskontunnustukseenkin sisältyvä ”Ei ole muuta jumalaa kuin Jumala” (latinaksi non deus nisi Deus solus) tavataan 300-luvulta lähtien yleisenä juutalais-kristillisessä kirjallisuudessa ja etenkin samarialaisessa liturgiassa.
Suufit toistavat lauseita joko ääneen tai äänettömästi oikein hengittäen ja luonteenomaisessa asennossa. Kun alkoi syntyä suufilaisia veljeskuntia, kukin omaksui erityisen dhikrinsä, jota toistettiin yksin tai yhdessä esimerkiksi päivittäisten rukousten jälkeen. Näin pyrittiin kokemukseen ykseydestä Jumalan kanssa.
Dembos

| Dembos |
| --- | --- |
 Dembos
 Koordinaatit: 8°40′S, 14°53′E 
Valtio:   Angola
Maakunta:  Bengo
Pinta-ala:  
 – Kokonaispinta-ala:  1 586 km²
Väkiluku (2014):  30 058
 – Väestötiheys:  19 as./km²
Aikavyöhyke:  UTC+1
Infobox OKVirheellinen NIMI-arvo: 
Dembos on kunta Angolan Bengon maakunnassa. Vuonna 2022 kunnassa asui arvion mukaan 41 942 asukasta. Väestönlaskennan 2014 tulos oli 30 058 asukasta. Kunnan pinta-ala on noin 1 586 neliökilometriä. Kuten tavallisestikin Angolassa, Demboksen asukkaat ovat melko nuoria. Asukkaiden mediaani-ikä on noin 16 vuotta. Lukutaitoisuus yli 15-vuotiailla on 62 %.
Dembos sijaitsee Angolan pohjoisosissa, melko lähellä maan länsirannikkoa ja siellä sijaitsevaa pääkaupunkia. Pääkaupunki Luandaan matkaa on noin 150 kilometriä.
Davide Enia

Davide Enia (1. huhtikuuta 1974 Palermo, Italia) on italialainen kirjailija ja näyttelijä.
Teokset

Teatro, Ubulibri, 2005. Contient Scanna, Italia Brasile 3 a 2, Maggio'43.
Rembò, 2006. Edizioni Fandango.
I capitoli dell'infanzia', 2009. Edizioni Fandango. DVD. Con libro.
Mio padre non ha mai avuto un cane, 2010. Duepunti Editore.
Cosi in terra, 2012. Edizioni Dalai. Suom. Maan päällä, 2013.
Aiheesta muualla

Davide Enian kotisivut (Arkistoitu – Internet Archive)
Delawaren piirikunta

Delawaren piirikunta (Delaware County) on usean piirikunnan nimi Yhdysvalloissa:
Delawaren piirikunta, Indiana
Delawaren piirikunta, Iowa
Delawaren piirikunta, New York
Delawaren piirikunta, Ohio
Delawaren piirikunta, Oklahoma
Delawaren piirikunta, Pennsylvania.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Delawaren piirikunta”, voi hakea sivunnimihaulla, laajalla sivunnimihaulla tai tekstihaulla.
Delawarenlahti

Delawarenlahti on suuri Delawarejoen estuaari Yhdysvaltain itärannikolla. 2 030 km² kokoinen lahti toimii maantieteellisenä rajana Delawaren ja New Jerseyn osavaltioiden välillä. Atlanttiin kurottuu lahden suulta kaksi niemeä: Cape Henlopen ja Cape May.
Lahden yli on laivayhteys Cape Mayn ja Lewesin kaupunkien välillä. Valtaosa Delawarenlahden rannikosta on soistunutta, minkä vuoksi siellä ei ole paljoa asutusta. Useat joet ja purot laskevat lahteen, luoden ainutlaatuisia kosteikkoja alueelle. Lahdessa elää molukkirapuja ja useita simpukkalajeja.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Delaware Bay
Corina Crețu

| Corina Crețu |
| --- | --- |

EU:n aluepolitiikasta vastaava komissaari
 Junckerin komissio 1.11.2014–1.7.2019  
Johtaja:  Jean-Claude Juncker
Edeltäjä:  Johannes Hahn
Seuraaja:  Johannes Hahn
Euroopan parlamentin varapuhemies
 1. heinäkuuta 2014 – 31. lokakuuta 2014  
Johtaja:  Puhemies Martin Schulz
Euroopan parlamentin jäsen
 (2007–2009, 2009–2014, 2014)  
Henkilötiedot
Syntynyt: 24. kesäkuuta 1967 (ikä 57) Bukarest, Romania
Puoliso:  naimisissa
Tiedot
Puolue:  Romania: Pro România   Euroopan demokraattinen puolue
Muut puolueet:  Romania: Sosiaalidemokraattinen puolue   EU: Euroopan sosialidemokraattinen puolue
Tutkinnot:  Bukarestin kauppa-akatemia
Corina Crețu (s. 24. kesäkuuta 1967 Bukarest, Romania) on romanialainen poliitikko. Hän on toiminut vuodesta 2014 alkaen Euroopan unionin aluepolitiikasta vastaavana komissaarina. Hän edustaa Pro România -puoluetta ja siten Euroopan demokraattista puoluetta, joihin hän liittyi vuonna 2019 oltuaan aiemmin Romanian sosiaalidemokraattisen puolueen ja  Euroopan sosialidemokraattisen puolueen jäsen. Hän oli myös Euroopan parlamentin jäsen vuodesta 2007 ja neljän kuukauden ajan Euroopan parlamentin varapuhemies ennen komissaariksi nimitystään.
Poliittinen ura

Crețu valmistui vuonna 1989 Bukarestin kauppa-akatemian taloudellisen suunnittelun ja kybernetiikan tiedekunnasta ja työskenteli sitten analyytikkona eri yrityksissä ja vuodesta 1992 vuoteen 2000 erilaisissa asiantuntijatehtävissä Romanian presidentille ja senaatille. Vuonna 2000 hänet valittiin Romanian edustajainhuoneen jäseneksi ja oli myös samanaikaisesti presidentin ministerinarvoinen neuvonantaja tiedotusasioissa. Vuonna 2004 hänet valittiin senaattoriksi.
Poliittinen ura > Euroopan parlamentissa

Kesäkuussa 2005 Romanian parlamentti nimitti Crețun yhdeksi tarkkailijajäsenekseen Euroopan parlamenttiin. Hän oli tarkkailijana parlamentissa vuoteen 2007 asti, jolloin Romania virallisesti liittyi Euroopan unioniin ja hän jatkoi Euroopan parlamentin virallisena jäsenenä. Hän oli virallisen aseman saatuaan loppuajan vaalikaudesta 2005–2009 jäsenenä muun muassa kehitysyhteistyövaliokunnassa sekä talous- ja raha-asioiden valiokunnassa.
Hän tuli valituksi Euroopan parlamenttiin europarlamenttivaalit 2009. Vaalikaudella 2009–2014 hän toimi varapuheenjohtajana kehitysyhteistyövaliokunnassa. Vuodesta 2012 alkaen hän oli myös Euroopan parlamentin sosialistien ja demokraattien ryhmän varapuheenjohtaja. Europarlamenttivaaleissa 2014 hänet äänestettiin uudelleen parlamenttiin, joka valitsi hänet varapuhemieheksi. Vaalikausi 2014–2019 jäi häneltä kuitenkin kesken, kun hänet nimitettiin Euroopan komissioon.
Yhdysvaltain entisen ulkoministerin Colin Powellin sähköposti hakkeroitiin ja hänen yksityistä viestejänsä julkaistiin vuonna 2013. Osa sähköposteista oli ollut yksityistä kirjeenvaihtoa Creţun kanssa. Powellin mukaan he olivat olleet läheisiä, mutta heillä ei ollut suhdetta.
Poliittinen ura > Komissaarina

Crețu nimitettiin Junckerin komission jäseneksi vuonna 2014 aluepolitiikasta vastaavaksi komissaariksi Romanian ehdotuksesta. Ylen haastettelussa hän sanoi, että nuoria pitää innostaa osallistumaan politiikkaan, mutta myös muita kuin teknologiaan liittyviä ratkaisuja pitää kehitellä.
Aiheesta muualla

Kuvia tai muita tiedostoja aiheesta Corina Crețu Wikimedia Commonsissa
Corina Crețu Euroopan parlamentin jäsenet. Euroopan parlamentti.
Duncan I

Duncan I (noin 1001–1040) oli Skotlannin kuningas. Hän oli Malcolm II:n vanhimman tyttären Bethocin poika.
Duncan nousi valtaan Malcolm II:n kuoltua vuonna 1034, ja menetti valtaistuimen serkulleen Macbethille vuonna 1040. Duncan oli luonteeltaan heikko ja huono hallitsija.
Davide Ballardini

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Davide Ballardini
Syntymäaika: 6. tammikuuta 1964 (ikä 60)
Syntymäpaikka: Ravenna, Italia
Pelipaikka: keskikenttäpelaaja
Pituus: 180 cm
Seura
Seura: Cremonese
Tehtävä: päävalmentaja
Seurat
| Vuodet | Seura | O | (M) |
|  | Cesena |  |  |
Valmennusura
2004–2005: Sambenedettese
2005: Cagliari
2006: Pescara
2007–2008: Cagliari
2008–2009: Palermo
2009–2010: Lazio
2008–2009: Piacenza
2010–2011: Genoa
2011–2012: Cagliari
2013: Genoa
2014: Bologna
2015–2016: Palermo
2016: Palermo
2017–2018: Genoa
2020–2021: Genoa
2023–: Cremonese

Davide Ballardini (s. 6. tammikuuta 1964) on italialainen jalkapallovalmentaja ja entinen pelaaja. Tammikuusta 2023 lähtien hän on toiminut Cremonesen päävalmentajana.
Meriitit

Italian supercup: 2009
Dryopída

| Dryopída Δρυοπίδα |
| --- | --- |
 Dryopídan kylä.
 Dryopída
 Koordinaatit: 37°22′59″N, 24°25′49″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Kéa-Kýthnos
Kunta:  Kýthnos
Hallinto:  
 – Asutustyyppi:  kylä
 – Kallikrates-koodi:  6302000201
Väkiluku (2011):  325
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Dryopída (kreik. Δρυοπίδα; kath.kreik. Δρυοπίς, Dryopís) on Kreikan kylä, joka sijaitsee Kýthnoksen saarella. Se kuuluu hallinnollisesti Kýthnoksen kuntaan, Kéa-Kýthnoksen alueyksikköön ja Etelä-Egean saarten alueeseen. Kylän väkiluku on 325 (vuonna 2011).
Dryopída sijaitsee Kýthnoksen saaren keskiosissa noin neljä kilometriä saaren pääkylästä Kýthnoksesta etelään. Kylä on saanut nimensä dryopislaisten kansasta, jotka tulivat Dryopiksesta (myöhempi Doris) 1200-luvulla eaa. ja rakensivat saarelle kyklooppimuureja ja temppeleitä. Kylän tunnetuimpia nähtävyyksiä on Katafýkin tippukiviluola, joka on Kreikan suurimpia. Luolassa on paljon stalaktiittejä ja stalagmiittejä.
Dryopídan Katafýkin luola.
Dryopída muodostaa myös laajemman kyläyhdyskunnan (Τοπική Κοινότητα Δρυοπίδος, Topikí Koinótita Dryopídos), johon kuuluvat varsinaisen Dryopídan kylän lisäksi kylät Ágios Dimítrios, Áosa, Episkopí, Flampoúria, Gantromántra, Kaló Livádi, Kanála, Léfkes, Liotrívi, Mérichas ja Skýlos sekä Pipérin saari. Koko yhdyskunnan väkiluku on 787.
Aiheesta muualla

Kuvia tai muita tiedostoja aiheesta Dryopída Wikimedia Commonsissa
Duffyn luku

Duffyn luku (engl. Duffinian number) on yhdistetty luku, jonka tekijöiden summa ja se itse ovat keskenään jaottomia. Esimerkiksi 4 kuuluu Duffyn lukuihin, koska sen tekijöiden summa on  1+2+4=7 ja 7 ja 4 ovat keskenään jaottomia. Alkuluvut on rajattu pois määritelmästä, koska muuten ne kaikki olisivat Duffyn lukuja.
Kymmenen ensimmäistä Duffyn lukua ovat 4, 8, 9, 16, 21, 25, 27, 32, 35 ja 36. Duffyn lukuja on ääretön määrä, koska ne sisältävät muun muassa kaikkien alkulukujen neliöt ja niitä suuremmat potenssit.
Duffyn luvut on nimetty niiden keksijän Richard Duffyn mukaan.
Demerara

Demerara (holl. Demerary) on historiallinen alue Etelä-Amerikan pohjoisrannikolla, joka sijaitsee nykypäivän Guyanassa. Alue oli Alankomaiden siirtomaa vuosina 1745–1815 ja Brittiläisen Guayanan kreivikunta vuosina 1838–1966. Sen pääkaupunki oli Georgetown, joka on nykypäivän Guyanan pääkaupunki.
Sana ”Demerara” tulee arawakinkielisestä sanasta ”Immenary” tai ”Dumaruni”.
Aiheesta muualla

Kuvia tai muita tiedostoja aiheesta Demerara Wikimedia Commonsissa
Debbie Dunn

| Mitalit | Mitalit | Mitalit |  |
| --- | --- | --- | --- |
|  Dunn voitti kultaa Tatjana Firovan jäädessä hopealle Dohan sisäratojen MM-kilpailuissa 2010. |  Dunn voitti kultaa Tatjana Firovan jäädessä hopealle Dohan sisäratojen MM-kilpailuissa 2010. |  Dunn voitti kultaa Tatjana Firovan jäädessä hopealle Dohan sisäratojen MM-kilpailuissa 2010. |  |
Maa:   Yhdysvallat
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Berliini 2009 | 4×400 m viesti |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Doha 2010 | 400 m |  |
|  Kultaa | Doha 2010 | 4×400 m viesti |  |
|  Hopeaa | Moskova 2006 | 4×400 m viesti |  |
Debbie Dunn (s. 26. maaliskuuta 1978) on yhdysvaltalainen pikajuoksija.
Jamaikalaissyntyinen Dunn sai Yhdysvaltain kansalaisuuden 6. huhtikuuta 2004. Hän oli Moskovan sisäratojen MM-kisoissa 2006 mukana Yhdysvaltain joukkueessa, joka voitti 4 × 400 metrin viestijuoksussa MM-hopeaa. Berliinin MM-kilpailuissa 2009 hän juoksi avausosuuden Yhdysvaltain 4 × 400 metrin viestin voittaneessa joukkueessa. 400 metrin kilpailussa hän sijoittui kuudenneksi.
Dohan sisäratojen MM-kisoissa 2010 hän voitti kultaa sekä henkilökohtaisella 400 metrillä että 4 × 400 metrin viestissä.
24. kesäkuuta 2012 Yhdysvaltain olympiakarsinnoissa Dunn antoi dopingnäytteen jossa oli merkkejä anabolisten steroidien käytöstä. Hän sai kahden vuoden kilpailukiellon.
Henkilökohtaiset ennätykset

200 metrin juoksu: 22,73 (2009)
400 metrin juoksu: 49,64 (2010)
200 metrin juoksu: 23,22 (2000)
400 metrin juoksu: 50,86 (2010)
Dark Wings of Steel

| Dark Wings of Steel Rhapsody of Fire |
| --- | --- | --- |

Studioalbumin tiedot
 Julkaistu: 22. marraskuuta 2013
 Kesto: 59.27
 Levy-yhtiö: AFM, Roadrunner
Rhapsody of Firen muut julkaisut
| From Chaos to Eternity 2011 | Dark Wings of Steel 2013 | Into the Legend 2016 |
Dark Wings of Steel on italialaisen power metal-yhtye Rhapsody Of Firen albumi, joka julkaistiin 22. marraskuuta 2013.
Kappaleet

Vis Divina – 1.29
Rising from Tragic Flames – 6.16
Angel of Light – 7.05
Tears of Pain – 6.27
Fly to Crystal Skies – 5.13
My Sacrifice – 8.05
Silver Lake of Tears – 5.00
Custode di Pace – 5.07
A Tale of Magic – 4.18
Dark Wings of Steel – 5.51
Sad Mystic Moon – 4.37
Arvostelut

Imperiumi: 6½/10
Aiheesta muualla

Dark Wings of Steel Discogsissa. (englanniksi)
Albumi Dark Wings of Steel Encyclopaedia Metallum -sivustolla (englanniksi)
Dufour

Dufour on muun muassa seuraavien henkilöiden sukunimi:
Chloé Dufour-Lapointe (s. 1991), kanadalainen freestylehiihtäjä
Guillaume Henri Dufour (1787–1875), sveitsiläinen sotilas ja insinööri, topografisen kartaston tekijä
Julien Dufour (s. 1982), ranskalainen pistooliampuja
Justine Dufour-Lapointe (s. 1994), kanadalainen freestylehiihtäjä
Léon Dufour (1780–1865), ranskalainen eläintieteilijä, lääkäri
Marie-France Dufour (1949–1990), ranskalainen laulaja
Maxime Dufour-Lapointe (s. 1989), kanadalainen freestylehiihtäjä
Pierre Dufour, oik. Paul Lacroix, (1806–1884), ranskalainen romaanikirjailija, bibliografi ja kulttuurihistorioitsija
Donát Bánki

Donát Bánki.
Donát Bánki (6. kesäkuuta 1859 Bakonybánk, Itävalta (Unkari) – 1. elokuuta 1922 Budapest, Unkari) oli insinööri ja keksijä, jonka ansioihin kuuluu muun muassa kaasuttimen keksiminen yhdessä János Csonkan kanssa.
Elämäkerta

Bánki syntyi pienessä kylässä Komáromin läänissä. Hänen isänsä oli ollut sotilaslääkärinä Unkarin kapinan 1848–1849 aikaan ja välitti kansallismielisen ajattelutapansa lapsilleen.
Donát Bánkin ollessa yhdeksänvuotias hänen isänsä sai piirilääkärin paikan Lovászpatonassa. Paikallinen jättimäinen vesimyllyn ratas teki nuoreen Donátiin lähtemättömän vaikutuksen.
Bánki suoritti tutkintonsa Budapestin teknillisessä yliopistossa. Vuonna 1881 Bánki työskenteli Unkarin valtion rautateiden (MÁV) konepajalla, mutta jo 1882 hän sai työpaikan Ganz-yhtymällä. Aluksi Bánki toimi suunnittelijana, mutta siirtyi sittemmin johtotehtäviin. Samalla hän teki paljon tutkimustyötä polttomoottoritekniikan alalla yhdessä teknillisen yliopiston testilaboratorion johtaja János Csonkan kanssa. Ganz-yhtymä otti sarjavalmistukseen Bánkin ja Csonkan yhteistyössä kehittämää Bánki-Csonka -moottorin. Merkittävin heidän keksinnöistään oli 1893 patentoitu kaasutin; tämä ratkaisi ottomoottoreiden ongelmana olleen polttoaineen ja ilman sekoitussuhteen säätämisen moottorin kuormituksen mukaan. Kunnia kaasuttimen keksimisestä on usein annettu aiheetta Wilhelm Maybachille, joka jätti patenttihakemuksensa vastaavanlaisesta ratkaisusta noin puoli vuotta Bánkin ja Csonkan jälkeen.
Vuonna 1894 Bánki patentoi keksimänsä korkeapainemoottorin joka oli varustettu vesiruiskutusjäähdytyksellä.
Bánki siirtyi luennoimaan teknilliseen yliopistoon vuonna 1899. Vuonna 1902 hän sai auton etuvetotekniikkaan liittyvän patentin, 1903 saatu patentti koski höyryturbiinia ja 1917 hän patentoi Bánki-vesiturbiinin, joka mahdollisti pienimuotoisen sähköntuottamisen alhaisin kustannuksin.
Bánki poltteli jatkuvasti piippua tai sikaria. Vapaa-aikanaan hänen mieliharrastuksensa oli maalaaminen.
Bánki työskenteli yliopistossa vuoteen 1922 asti, jolloin hän kuoli.
Aiheesta muualla

Wikimedia Commonsissa on kuvia tai muita tiedostoja aiheesta .
Bánki-turbiinin toimintaperiaate.
Diana Cooper

Diana Cooper (s. 7. syyskuuta 1940 Himalaja) on yhdysvaltalainen New Age -kirjailija, joka on tehnyt lukuisia kirjoja ja levyjä esimerkiksi enkeleistä, yksisarvisista, orbeistaselvennä ja Atlantiksesta.
Delawaren piirikunta (New York)

Delawaren piirikunta (engl. Delaware County) on Yhdysvaltojen New Yorkin osavaltiossa sijaitseva piirikunta. Sen väkiluku oli 44 135 vuonna 2019. Piirikunnan hallintokeskus on Delhin kunta. Piirikunta on perustettu vuonna 1797.
Aiheesta muualla

Kuvia tai muita tiedostoja aiheesta Delawaren piirikunta (New York) Wikimedia Commonsissa
Dark Water (vuoden 2002 elokuva)

| Dark Water> 仄暗い水の底から   Honogurai mizu no soko kara |
| --- | --- |

Ohjaaja:  Hideo Nakata
Käsikirjoittaja:   Hideo Nakata  Takashige Ichise  Yoshihiro Nakamura 
Perustuu:  Kôji Suzukin romaaniin.
Tuottaja:  Takashige Ichise
Säveltäjä:   Kenji Kawai  Shikao Suga 
Kuvaaja:  Junichirô Hayashi
Leikkaaja:  Nobuyuki Takahashi
Pääosat:   Hitomi Kuroki  Rio Kanno  Mirei Oguchi  Fumiyo Kohinata 
Valmistustiedot
Valmistusmaa:  Japani
Tuotantoyhtiö:  Dark Water Film Partners
Levittäjä:  Tōhō Netflix
Ensi-ilta:   19. tammikuuta 2002    11. heinäkuuta 2003
Kesto:  101 min
Alkuperäiskieli:  japani
Aiheesta muualla
IMDb 
Elonet
AllMovie
Infobox OKNimi-testi OK: 
Dark Water (jap. 仄暗い水の底から, Honogurai mizu no soko kara) on vuonna 2002 valmistunut japanilainen kauhuelokuva, jonka on ohjannut Hideo Nakata. Elokuva perustuu Koji Suzukin kirjaan. Elokuvasta tehtiin vuonna 2005 yhdysvaltalainen uudelleenfilmatisointi, Tumma vesi.
Juoni

Perheenäiti Yoshimi Matsubara (Hitomi Kuroki) eroaa miehestään ja muuttaa kerrostaloon asumaan tyttärensä Ikukon (Rio Kanno) kanssa. Asunnon katto vuotaa, ja Ikuko löytää punaisen laukun rakennuksen katolta. Myöhemmin selviää, että reppu on kuulunut talossa asuneelle nuorelle tytölle, joka katosi. Kohta kadonnut tyttö keltaisessa sadetakissa alkaa ilmestyä joka paikkaan, mutta miksi?
Näyttelijät

| 0 | 1 | 2 |
| --- | --- | --- |
|  Hitomi Kuroki  | … |  Yoshimi Matsubara   |
|  Rio Kanno  | … |  Ikuko Matsubara 6-vuotiaana   |
|  Mirei Oguchi  | … |  Mitsuko Kawai   |
|  Asami Mizukawa  | … |  Ikuko Hamada 15-vuotiaana   |
|  Fumiyo Kohinata  | … |  Kunio Hamada   |
Lähde:
Aiheesta muualla

Dark Water (Honogurai mizu no soko kara) Union Films.  11.11.2003. Viitattu 27.5.2021. (englanniksi)
Winnert, Derek: Dark Water [Honogurai Mizu No Soko Kara] * (2002, Hitomi Kuroki, Rio Kanno, Mirei Oguchi ) – Classic Movie Review 5692 DerekWinnert.com.  2.7.2017. Viitattu 27.5.2021. (englanniksi)
Russell, Jamie: Dark Water (Honogurai Mizu No Soko Kara) (2003) BBC Movies.  4.6.2003. Viitattu 27.5.2021. (englanniksi)
Diana Chelaru

| Mitalit | Mitalit | Mitalit |  |
| --- | --- | --- | --- |
|  Chelaru vuoden 2010 MM-kilpailuissa. |  Chelaru vuoden 2010 MM-kilpailuissa. |  Chelaru vuoden 2010 MM-kilpailuissa. |  |
Naisten telinevoimistelu
Maa:   Romania
|  Olympialaiset  |  Olympialaiset  |  Olympialaiset  |  |
|  Pronssia | Lontoo 2012 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Hopeaa | Rotterdam 2010 | permanto |  |
| EM-kilpailut  | EM-kilpailut  | EM-kilpailut  |  |
|  Hopeaa | Berliini 2011 | permanto |  |
|  Pronssia | Birmingham 2010 | permanto |  |
|  Pronssia | Birmingham 2010 | joukkuekilpailu |  |
Diana Maria Chelaru (s. 15. elokuuta 1993 Oneşti) on romanialainen telinevoimistelija. Hänen vahvin telineensä on permanto.
Chelaru saavutti Lontoon olympialaisissa 2012 pronssia joukkuekilpailussa. Hän voitti Rotterdamin MM-kilpailuissa 2010 permannolla hopeaa. Euroopan-mestaruuskilpailuista Chelarulla on kaksi mitalia permannolta ja yksi pronssimitali joukkuekilpailusta.
Dead Ringer

| Dead Ringer Meat Loaf |
| --- | --- | --- |

Studioalbumin tiedot
 Äänitetty : useassa studiossa (NY, NJ ja LA)
 Julkaistu: 1981
 Tuottaja(t): Meat Loaf ja Stephan Galfas
 Tyylilaji: Rock AOR
 Kesto: 42.06
 Levy-yhtiö: Epic
Meat Loafin muut julkaisut
| Bat Out of Hell 1977 | Dead Ringer 1981 | Midnight at the Lost and Found 1983 |
Dead Ringer on rock-artistin Meat Loafin (Marvin Lee Aday) toinen albumi, joka julkaistiin vuonna 1981. Musiikki levyllä on pullollaan suurellisia sovituksia, kuoroja ja Meat Loafin tunneskaalaa edestakaisin surffaavaa tulkintaa. Jim Steinman aloitti työt Bat Out of Hellin seuraajaksi kaavaillun albumin Bad for Goodin parissa 1979. Tänä aikana kiertue-elämä, huumeet ja uupumus veivät tilapäisesti Meat Loafin äänen. Laulajan ja hänen managerinsa David Sonenbergin tiet myös erosivat ja asian tiimoilta riideltiin. Meat Loaf julisti henkilökohtaisen konkurssin hieman myöhemmin. Levy-yhtiön painostamana ja laulajaa vailla, Steinman päätti laulaa levyllä itse ja kirjoittaa Meat Loafille kokonaan uuden levyn. Steinmanin kertomaa tästä ajasta: "Käytin seitsemän kuukautta jatko-osan tekemiseen hänen kanssaan ja se oli yhtä helvettiä. Hän oli menettänyt äänensä ja talonsa ja oli menettämässä järkensä."
Näyteltyään elokuvassa Roadie, Meat Loaf sai äänensä takaisin ja 1980 palasi työskentelemään uuden albumin pariin. Steinman oli kirjoittanut viisi uutta kappaletta vanhan More than you deserven lisäksi - tätä laulua Meat Loaf oli jo esittänyt Steinmanin samannimisessä musikaalissa.
Albumilta julkaistiin neljä singleä: pieneksi hitiksi noussut Dead Ringer for Love (jolla laulaa vierailevana vokalistina Cher), I'm gonna love her for both of us, Read 'em and weep ja Peel out.
Kappaleet

Peel out – 6.32
I'm gonna love her for both of us – 7.08
More than you deserve   - 6.57
I'll kill you if you don't come back – 6.23
Read 'em and weep – 5.27
Nocturnal pleasure – 0.37
Dead Ringer for Love – 4.22
Everything is permitted – 4.40
Kaikki kappaleet Jim Steinmanin käsialaa. Kannen kuvan on piirtänyt Berni Wrightson.
Tuotanto

Tuottajat: Meat Loaf, Stephan Galfas, Jimmy Iovine ja Jim Steinman
Miksaus: Bob Clearmountain ja Stephan Galfas
Masterointi: Bob Ludwig
Sovitus: Jim Steinman, Roy Bittan, Tom Malone, Alden Shuman, Roy Straigis
Muusikot

laulu - Meat Loaf, Leslie Loaf, Jim Steinman, Cher, Rory Dodd, Ted Neeley, Allan Nicholls, Eric Troyer, Rhonda Coullet
kitarat - Davey Johnstone, Mick Ronson, Joe DeAngelis
basso - Steve Buslowe
piano ja koskettimet - Nicky Hopkins, Larry Fast, Roy Bittan
rummut ja lyömäsoittimet - Max Weinberg, Liberty DeVitto, Jimmy Maelen
puhaltimet - Alan Rubin, Lou Marani, Lou Delgatto, Tom Malone
Dikson (jäänmurtaja)

| Dikson ДИКСОН>  |
| --- | --- |
Aluksen laji: Satamajäänmurtaja
Tunnuskirjaimet: UJJR
Rakennustelakka: Wärtsilä, Helsinki
Rakennusnumero: 438
Luovutus: 17. maaliskuuta 1983
Suurin pituus: 88,50 m
Suurin leveys: 20,93 m
Syväys: 6,56 m
Bruttovetoisuus: 5 342
Nettovetoisuus: 1 603
Kantavuus: 1 909 t
Akseliteho: 9 121 kW
Nopeus: 16,5 solmua (31 km/h)
Jäänmurtoteho: 0,9 m nopeudella 2–4 km/h
Dikson on venäläinen satamajäänmurtaja, jota voidaan käyttää kesäisin avomerihinauksiin. Laiva valmistui viimeisenä kolmen murtajan sarjasta, jonka aiemmat alukset olivat Mudjug (1982) ja Magadan (1982). Diksonin suunnittelussa oli tavoitteena luoda hankinta- ja käyttökuluiltaan dieselsähköistä koneistoa edullisempi propulsiojärjestelmä. Myös Murmansk Shipping Companyn omistaman murtajan varustelutasoa on laskettu, sillä sen on suunniteltu pysyvän sataman läheisyydessä.
Murtajan pääkoneistona on neljä Wärtsilä–Vaasa 8R32 -dieselmoottoria. Näiden 8-sylinteristen moottorien sylinterin halkaisija on 320 mm ja iskun pituus 350 mm. Moottorit on kytketty pareittain alennusvaihteen ja vauhtipyörän kautta kahteen säätösiipiseen potkuriin.